สวัสดีค่ะ คือตอนนี้หนูทานยาคุมแบบ 21 เม็ดอยู่ค่ะ แต่ต้องการเปลี่ยนยี่ห้อยาคุม ซึ่งเป็นแบบ 21 เม็ดเช่นกันค่ะ หนูต้องเริ่มทานยาตัวใหม่ยังไงค่ะ
สวัสดีค่ะ การทานยาคุมกำเนิด (Oral contraception pills)ยาคุมกำเนิดถือว่าเป็นวิธีในการป้องกันการตั้งครรภ์ที่มีประสิทธิภาพค่อนข้างดีค่ะ แต่ว่าต้องอาศัยวินัยในการรับประทานยา และต้องทานอย่างต่อเนื่อง การรับประทานไม่ตรงเวลา หรือลืมรับประทานจะลดประสิทธิภาพลงค่ะ เนื่องจากประสิทธิภาพในการคุมกำเนิด ควรจะต้องมีระดับยาในร่างกายคงที่เสมอค่ะ การลดระดับยาลงจากการลืมรับประทานจะเพิ่มความเสี่ยงในการตกไข่ เเละอาจทำให้เกิดการตั้งครรภ์ได้ทั้งนี้การเริ่มรับประทานยาคุมกำเนิด โดยทั่วไปมีทั้งแบบ 21 และ 28 เม็ดต่อแผงค่ะ ซึ่งการรับประทานแบบ 28 เม็ด สามารถรับประทานได้แผงต่อแผงได้เลยค่ะ ส่วนแบบ 21 เม็ด คือทานติดต่อกัน เเล้วเว้น 7 วัน โดยไม่ต้องสนใจรอบเดือน เเล้วจึงขึ้นเเผงใหม่ เพื่อทำให้เกิดการยับยั้งการตกไข่ เพิ่มความเหนียวของมูกปากมดลูก และทำให้เยื่อบุโพรงมดลูกบางลง ไม่เหมาะเเก่การตั้งครรภ์ค่ะดังนั้น ถ้าต้องการเปลี่ยน ยี่ห้อ เเนะนำให้รับประทานจนครบเเผงก่อนค่ะ เเล้วเว้น 7 วัน ต่อมาจึงเริ่มแผงใหม่จะทำให้ระดับยาในร่างกายคงที่มากที่สุดค่ะ